anmeldelse af forsikringsbegivenheden
Anmeldelse af forsikringsbegivenheden er en forsikringsretlig forpligtelse, at forsikringstageren/sikrede skal anmelde enhver skade så hurtigt som muligt til forsikringsselskabet, denne forpligtelse vil følge af forsikringsbetingelserne.
På den måde kan forsikringsselskabet danne sig et overblik over skadens omfang og sørge for at indhente supplerende oplysninger om skaden, hvis det er nødvendigt.
Det kan også være, at den skadede genstande bør "sikres“, så det senere er utvivlsomt, hvad skaden omfatter.